EkBass/fiwiki-20250220-pages-articles huggingface dataset:
Pierre-sur-Hauten sotilasradioasema

Pierre-sur-Hauten sotilasradioasema on Ranskassa sijaitseva 30 hehtaarin (0,3 neliökilometrin) laajuinen alue, jota käytetään Ranskan asevoimien viestintään. Se sijaitsee Sauvainin ja Jobin kuntien alueilla siten, että Rhône-Alpesin ja Auvergnen hallinnollisten alueiden raja kulkee aseman alueen lävitse. Sotilasradioaseman alueella sijaitsee myös TDF-konsernin siviilikäytössä oleva radiolinkki. ==Historia== Vuonna 1913 paikalle rakennettiin optinen lennätin. Se oli pieni kivinen rakennus, jonka huipulla sijaitsi siipiopastin. Kylmän sodan aikaan, vuonna 1961, Nato pyysi Ranskan armeijaa rakentamaan ACE High -kommunikaatioverkkoonsa kuuluvan Pierre-sur- Hauten aseman, kutsutunnukseltaan FLYZ. Tässä verkossa Pierre-sur-Hauten asema oli linkkinä pohjoisessa sijainneen Lachensin aseman (FNIZ) ja etelässä sijainneen Mont-Aoûtin aseman (FADZ) välillä. ==Käyttötarkoitus== Pierre-sur- Hauten asema on Ranskan ilmavoimien käytössä ja se on alisteinen 80 kilometrin päässä sijaitsevalle Lyon – Mont Verdunin tukikohdalle. Jos Ranskan ydinaseita joskus käytettäisiin, tulikomento saattaisi kulkea aseman kautta. Aseman komentajana toimii sotilas, joka on arvoltaan majorRanskan aliupseeriarvoista korkein, vastaa siis Suomen sotilasmestaria.. Asemalla työskentelee noin kaksikymmentä henkeä, mukaan lukien muun muassa sähköteknikot, mekaanikot ja kokit. ==Infrastruktuuri== thumb|left|Betonirakenteita ja sotilasradiovälineistöä Alue on ympäröity korkein puu- ja metalliaidoin. Sotilas- ja siviilihenkilökunta kulkevat alueelle joko helikopterilla tai yleisöltä suljettua tietä pitkin. ===Rakennukset=== Alueella on kaksi noin kolmikymmenmetristä betonitornia, joita on käytetty radioviestintään vuodesta 1991. Tornit on rakennettu kestämään ydinräjähdyksen paineaalto. Rakennuksiin kuuluu myös täysin varusteltuja asuntoja sekä esimerkiksi autotalleja. Rakennukset on yhdistetty toisiinsa tunnelein, joilla on pituutta yhteensä noin 300 metriä. ===Maanalaiset tilat=== Alueen tärkeimmät tilat sijaitsevat maan alla. Näissä tiloissa radioviestintää analysoidaan ja lähetetään. Tilat on suojattu ydinaseita, biologisia aseita ja kemiallisia aseita vastaan. Asemalla on myös omat, ulkomaailmasta riippumattomat vesi- ja sähköntuotantojärjestelmänsä. ==Sensuuri== Radioasema sai huomiota huhtikuussa 2013 kun Ranskan tiedustelupalvelu Direction centrale du renseignement intérieur (DCRI) yritti poistattaa asemaa koskevan artikkelin ranskankielisestä Wikipediasta. Wikimedia-säätiö ei kuitenkaan poistanut artikkelia DCRI:n pyynnöstä, vaan pyysi tarkempia tietoja siitä, mikä osa artikkelista on ongelmallinen. Tämän seurauksena DCRI kutsui toimistolleen erään Wikipedian vapaaehtoisista ylläpitäjistä – jolla ei ollut mitään tekemistä artikkelin kanssa – ja pakotti hänet poistamaan artikkelin. Wikimedia kuitenkin palautti artikkelin, minkä jälkeen tapahtui Streisandin ilmiö ja artikkelista tuli nopeasti ranskankielisen Wikipedian suosituin artikkeli. ==Lähteet== Luokka:Ranskan ilmavoimat Luokka:Sotilasalueet
Hahmo Shake

Hahmo Shake on näyttelijä Aku Hirviniemen julkaisema musiikkialbumi, jossa esiintyvät neljä hänen Putous-hahmoistaan. Albumi sisältää hittikappaleita, jotka ovat saaneet uudet sanat Hirviniemen sketsihahmojen laulamina. Levyn hahmot ovat Marja Tyrni, Timo Harjakainen, Usko Eevertti Luttinen ja Samppa Linna. Albumi julkaistiin 26. huhtikuuta 2013. Albumi ylsi ensimmäisellä listaviikollaan Suomen virallisen listan sijalle 5, nousi seuraavalla viikolla kolmanneksi ja pysyi listalla yhteensä 7 viikkoa.Aku Hirviniemi: Hahmo Shake Suomen virallinen lista. Musiikkituottajat. == Kappaleet == # Marja Tyrni, Timo Harjakainen, Usko Eevertti Luttinen & Samppa Linna: # Samppa Linna: # Timo Harjakainen – # Usko Eevertti Luttinen: # Marja Tyrni & Timo Harjakainen: # Samppa Linna feat. Karim Z. Yskowicz: # Usko Eevertti Luttinen: # Marja Tyrni: # Timo Harjakainen: # Samppa Linna: # Samppa Linna feat. Timo Jutila: == Lähteet == Luokka:Vuoden 2013 albumit Luokka:Suomalaiset huumorialbumit Luokka:Putous
Davide Enia

Davide Enia (1. huhtikuuta 1974 Palermo, ItaliaBiografia, Davide Enian kotisivu, viitattu 7.4.2013) on italialainen kirjailija ja näyttelijä. == Teokset== * Teatro, Ubulibri, 2005. Contient Scanna, Italia Brasile 3 a 2, Maggio'43. * Rembò, 2006. Edizioni Fandango. * I capitoli dell'infanzia', 2009. Edizioni Fandango. DVD. Con libro. * Mio padre non ha mai avuto un cane, 2010. Duepunti Editore. * Cosi in terra, 2012. Edizioni Dalai. Suom. Maan päällä, 2013. ==Lähteet== ==Aiheesta muualla== *Davide Enian kotisivut Luokka:Italialaiset kirjailijat Luokka:Italialaiset näyttelijät Luokka:Vuonna 1974 syntyneet Luokka:Elävät henkilöt
Et ole yksin

Et ole yksin on J. Karjalaisen viides albumi, joka julkaistiin 15. maaliskuuta 2013 Warner Music -levy-yhtiön kautta. Levyltä on julkaistu singlenä ”Mennyt mies” ja ”Meripihkahuone”. Et ole yksin oli Suomen virallisen listan ykköstilalla viisi viikkoa. ”Mennyt mies” -singlen paras listasijoitus oli kolmas. == Arvostelut == Desibeli.net http://www.desibeli.net/arvostelu/6057 Helsingin Sanomat positiivinen http://nyt.fi/a1363230350684 Nuorgam 77/100 http://www.nrgm.fi/kritiikit/j-karjalainen-et-ole-yksin/ Rumba http://www.rumba.fi/arviot/j-karjalainen-et-ole-yksin-yhta-aikaa-pettymys-ja- hieno-hehkuva-poplevy/ Soundi http://www.soundi.fi/levyarviot/j-karjalainen-et-ole-yksin V2.fi http://www.v2.fi/arvostelut/viihde/1299/J-Karjalainen-Et-ole-yksin/ == Kappaleet == Kaikki kappaleet säveltänyt ja sanoittanut J. Karjalainen, ellei toisin mainittu. # # # # # # # # # # # # == Kokoonpano == * J. Karjalainen – laulu, kitara * Tom Nyman – basso * Janne Haavisto – rummut * Mikko Lankinen – kitara * Pekka Gröhn – koskettimet === Vierailevat muusikot === * Antti Hynninen – saksofoni * Juho Viljanen – pasuuna * Janne Toivonen – trumpetti === Tuotanto === * Janne Haavisto – tuottaja * J. Karjalainen – äänittäjä (Keltainen talo), kansikuva * Jyri Riikonen – äänittäjä (E-Studio) * Risto Hemmi – miksaaja * Pauli Saastamoinen – masteroija * Janne Uotila – kansitaide * Matti Mankin – design (Et ole yksin -logo) * Timo Kirves – valokuvat * Travis Manley – valokuvat * Asko Kallonen – A&R; == Listasijoitukset == * Albumilista: 1 == Muuta == Sivupersoonahäiriötä tutkineen Reima Kampmanin kirja _Et ole yksin: Tutkimuksia ihmisen sivupersoonista_ on antanut albumille nimen ja se on myös inspiroinut kappaleen "Mennyt mies"J. Karjalaisen kotisivu . == Lähteet == == Aiheesta muualla == * Et ole yksin discogs.com -sivustolla. Luokka:J. Karjalaisen albumit Luokka:Janne Haaviston tuottamat albumit Luokka:Vuoden 2013 albumit
Pariisi–Roubaix 2013

thumb|Fabian Cancellara (vas.) ja Sep Vanmarcke (oik.) Roubaixin velodromilla kilpailun viime metreillä. Pariisi–Roubaix 2013 oli järjestyksessään 111. maantiepyöräilyn Pariisi–Roubaix-kilpailu. Se käytiin 254,5 kilometrin matkalla Compiègnesta Roubaix'hin 7. huhtikuuta 2013. Reitillä oli 27 mukulakiviosuutta, yhteispituudeltaan 52,6 kilometriä. Fabian Cancellara voitti kilpailun kukistettuaan loppukirissä Sep Vanmarcken. He olivat karanneet Carrefour de l'Arbren mukulakiviosuudella irtiottokumppaneiltaan Stijn Vandenberghiltä ja Zdeněk Štybarilta näiden ajauduttua kohti katsojia. Niki Terpstra sijoittui kolmanneksi. == Tulokset == Lähde: Cycling Archives Ajaja Maa Joukkue Aika 1 Fabian Cancellara RadioShack-Leopard 5.45.33 2 Sep Vanmarcke Blanco Pro Cycling Team sama aika 3 Niki Terpstra Omega Pharma-Quick Step + 31 4 Greg Van Avermaet BMC Racing Team + 31 5 Damien Gaudin Team Europcar + 31 6 Zdeněk Štybar Omega Pharma-Quick Step + 39 7 Sebastian Langeveld Orica-GreenEDGE + 39 8 Juan Antonio Flecha Vacansoleil-DCM + 39 9 Alexander Kristoff Katjuša + 50 10 Sébastien Turgot Team Europcar + 50 == Osallistuneet joukkueet == Kilpailussa olivat mukana seuraavat 25 joukkuetta: *UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM *UCI Continental Circuits -joukkueet: Bretagne-Séché Environnement, Cofidis, Team Europcar, IAM Cycling, Team NetApp-Endura, Sojasun == Lähteet == Luokka:Pariisi–Roubaix Luokka:Pyöräilykausi 2013
Suojakäsine

Suojakäsine on käsine, joka suojaa ihoa erilaisilta vaara- tai haittatekijöiltä kuten vedeltä tai lialta.Suojakäsineet Työterveyslaitos Erilaiset työssä käytettävät suojakäsineet suojaavat esimerkiksi kemikaaleilta, mekaanisilta vaaroilta, kuumalta tai kylmältä, säteilyltä, tulelta, sähköltä, tärinältä, viilloilta ja pistoilta, tai vaarallisilta työkaluilta. Suojakäsineitä käytetään esimerkiksi moottoripyöräillessä. Suojakäsineitä on malliltaan, materiaaliltaan, käyttötarkoitukseltaan ja suojaustasoltaan erilaisia eri tarkoituksiin. Työssä käytettävän suojakäsineen valinnassa huomioidaan esimerkiksi työympäristön vaara- ja haittatekijät, käyttö- ja altistusaika, materiaalin ja mallin suojaavuus, käsinemallin toimivuus työssä sekä käsineiden yhteensopivuus muiden suojainten kanssa. == Katso myös == *Hitsaajan suojakäsineet * Suojalasit * Turvajalkine ==Lähteet== Luokka:Työturvallisuus Luokka:Käsineet Luokka:Suojavarustus
Puolineitseitä

Puolineitseitä () on Jack Conwayn ohjaama ja tuottama yhdysvaltalainen mykkädraamaelokuva vuodelta 1929. Draaman pääosissa ovat Joan Crawford viimeisessä mykkäelokuvaroolissaan, Rod La Rocque, Douglas Fairbanks Jr. ja Anita Page. Metro-Goldwyn-Mayer oli elokuvan tuotantoyhtiö ja jakelija. Puolineitseitä sai ensi-iltansa Yhdysvalloissa 24. elokuuta vuonna 1929. New Yorkin ensi-ilta oli 6. syyskuuta 1929 ja maanlaajuinen 8. syyskuuta. Suomen ensi-ilta oli 3. marraskuuta vuonna 1930. Puolineitseitä osoittautui menestykseksi; elokuva tuotti maailmanlaajuisesti 857 000 dollaria. Puolineitseitä julkaistiin VHS:lle 5. syyskuuta 2000 ja DVD:lle 21. syyskuuta 2010. Päätähdet Joan Crawford ja Douglas Fairbanks Jr. menivät elokuvan kuvauksien aikana naimisiin 3. kesäkuuta 1929. ==Juoni== Perijätär Billie Brown (Joan Crawford) on kihloissa pitkäaikaisen rakkaansa Gil Jordanin kanssa (Douglas Fairbanks Jr.), joka on aloitteleva diplomaatti. Kun Billie menee tapaamaan vanhempaa diplomaattia Glenn Abbottia (Rod La Rocque) varmistaakseen, että Gil saa suotuisan tehtävän, Billie ja Glenn kieltämättä molemmat viehättyvät toisistaan. Samoin Gil on ihastunut Kentucky Straffordiin (Anita Page), Billien parhaaseen ystävään, joka tulee raskaaksi Gilille. Gil tajuaa, että hän rakastaa Kentuckya, mutta menee kaikesta huolimatta naimisiin Billien kanssa. Kun Gil saa tietää, että Billie rakastaa oikeasti Glenniä ja samoin Billie saa tietää, että Gil rakastaa Kentuckya, he mitätöivät tuoreen avioliittonsa ja molemmat lähtevät oikeiden rakastettujensa luokse. ==Näyttelijät== ==Lähteet== ==Aiheesta muualla== * * * Luokka:Vuoden 1929 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset draamaelokuvat Luokka:Jack Conwayn ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Night on Fire

Night on Fire on Reckless Love -yhtyeen single, joka julkaistiin 26. huhtikuuta 2013. Kappaleesta on tehty myös musiikkivideo, joka on kuvattu Las Palmasissa maaliskuussa 2013 ja sen on ohjannut Marko Mäkilaakso. Single on ensimmäinen julkaistava kappale myöhemmin tänä vuonna julkaistavalta albumilta. Reckless Love kertoi singlen julkaisusta Facebook- ja kotisivuillaan perjantaina 5. huhtikuuta 2013. == Kokoonpano == * Olli Herman – laulu * Pepe – kitara * Jalle Verne – basso * Hessu Maxx – rummut Luokka:Vuoden 2013 kappaleet Luokka:Reckless Loven kappaleet
WrestleMania I

WrestleMania (aikajärjestyksellisesti WrestleMania I) oli ensimmäinen WWE:n (tuolloin WWF:n) luoma WrestleMania tapahtuma. Ensimmäinen Wrestlemania teki ensiesiintymisensä 31, Maaliskuuta 1985 Madison Square Garden:issa New York City:ssä. Tapahtumaa tuli katsomaan noin 19,121 fania. Televisiosta tapahtumaa katsoi yli miljoonaa fania, joka teki siitä suurimman esitetyn tapahtuman televisiossa siihen aikaan Yhdysvalloissa. Show’ssa esiintyi yhdeksän showpaini ottelua. Päätapahtuma otteluna oli Hulk Hogan ja Mr.T vastaan Roddy Piper ja Paul Orndorff. Hogan ja Mr.T voittivat ottelun "Cowboy" Bob Orton:in sekaannuttua otteluun. Lisäksi tapahtumassa paini mummulassa tuolloin tunnettu Wendi Richter (mukanaan managerinaan tunnettu poplaulaja Cyndi Lauper). Wendi Richter voitti ottelussaan naisten kultavyö mestaruuden Leilani Kai:lta. Lisäksi tapahtumassa Nikolai Volkoff ja The Iron Shake voittivat Tag Team kultavyöt U.S. Expressiltä (Mike Rotundo ja Barry Windham). Luokka:Showpaini
Adele Astaire

Adele Astaire (alk. Adele Marie Austerlitz, 10. syyskuuta 1897 Omaha, Nebraska – 25. tammikuuta 1981 Tucson, Arizona) oli yhdysvaltalainen näyttelijä, tanssija ja laulaja, joka esiintyi veljensä Fred Astairen kanssa vaudevillessä ja Broadwaylla. Adele Austerlitzin isä oli muuttanut Yhdysvaltoihin Itävallasta, ja hänen äitinsä vanhemmat olivat kotoisin Alsacesta. Adele ja Fred esiintyivät vaudevillessa ensimmäisen kerran jo lapsina vuonna 1905. Vuonna 1917 he tekivät Broadway-debyyttinsä näytelmässä Over the Top. 1920-luvulla he saavuttivat menestystä näytelmällä For Goodness Sake (1922) sekä George Gershwinin menestysmusikaaleilla Lady Be Good ja Funny Face. Vuonna 1932 Astaire meni naimisiin brittiläisen Charles Cavendishin kanssa ja lopetti näyttelijän uransa. Hän muutti takaisin Yhdysvaltoihin miehensä kuoltua vuonna 1944. Adele Astaire kuoli tammikuussa 1981 Tucsonissa, Arizonassa. == Broadway-näytelmät == * Over the Top (1917) * The Passing Show of 1918 (1918) * Apple Blossoms (1919) * The Love Letter (1921) * For Goodness Sake (1922) * The Bunch and Judy (1922) * Lady, Be Good! (1924) * Funny Face (1927) * Smiles (1930) * The Band Wagon (1931) Lähde: Internet Broadway Database. == Lähteet == == Aiheesta muualla == * Luokka:Vuonna 1897 syntyneet Luokka:Vuonna 1981 kuolleet Luokka:Yhdysvaltalaiset tanssijat Luokka:Yhdysvaltalaiset teatterinäyttelijät Luokka:Vaudeville-esiintyjät
Osculum Obscenum

Osculum Obscenum on death metal -yhtye Hypocrisyn toinen albumi vuodelta 1993. Albumi on viimeinen, jolla laulaa Masse Broberg. == Kappaleet == Kaikki kappaleet säveltänyt Hypocrisy sekä sanoittanut Masse Broberg. # # # # # # # # # == Kokoonpano == * Masse Broberg – laulu * Peter Tägtgren – kitara, koskettimet * Mikael Hedlund – basso * Lars Szöke – rummut == Arvostelut == * Allmusic: http://www.allmusic.com/album/r268697 == Aiheesta muualla == * * Osculum Obscenum discogs.com -sivustolla == Lähteet == Luokka:Vuoden 1993 albumit Luokka:Hypocrisyn albumit
Malèna

Malena (Malèna) on vuonna 2000 ensi-iltansa saanut italialaisen Giuseppe Tornatoren ohjaama elokuva. Hän kirjoitti myös käsikirjoituksen Luciano Vincenzonin tarinan pohjalta. == Juoni == Samana päivänä kun Italia ajautuu sotaan vuonna 1940, kaksi tärkeämpää asiaa tapahtuu 12-vuotiaalle Renato- pojalle: hän saa ensimmäisen polkupyöränsä ja näkee ensi kerran Malènan, nuoren naisen josta tulee hänelle pakkomielle. Kaunis Maléna on muuttanut Renaton sisilialaiskylään miehensä Ninon kanssa, joka lähtee pian sotaan ja jättää uhkean vaimonsa miesten ja poikien katseiden ja muiden naisten pahojen puheiden armoille. Nino kuolee rintamalla. Sotavuosien myötä Renato varttuu ja seuraa leskeksi jääneen Malènan yksinäistä ja köyhää elämää. Saksalaiset miehittävät kylän, ja Malèna ajautuu miehittäjäjoukkojen kanssa yhä syvemmälle tragediaan. == Näyttelijät == Lähde: Viitattu 8.8.2021. == Lähteet == == Aiheesta muualla == * * Luokka:Vuoden 2000 italialaiset elokuvat Luokka:Vuoden 2000 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Giuseppe Tornatoren ohjaamat elokuvat
Malena

Malena on naisen etunimi. Se on muunnelma Magdalena-nimestä. Digi- ja väestötietoviraston mukaan Malena on vuoteen 2020 mennessä ollut Suomessa virallisena etunimenä noin 260–270 naisella. Malenalla on nimipäivä suomenruotsalaisessa almanakassa 22. heinäkuuta ja Ruotsin almanakassa 10. joulukuuta. ==Tunnettuja Malenoja== *Malena Ernman (s. 1970), ruotsalainen oopperalaulaja ==Lähteet== ==Aiheesta muualla== * Etunimien taivutus: Malena (Kotimaisten kielten keskuksen verkkojulkaisu) Luokka:Etunimet
Woman on Top

Woman on Top tai televisioesityksessä Rakkauden keitos (Woman on Top) on vuonna 2000 ensi-iltansa saanut Fina Torresin ohjaama romanttinen komediaelokuva. Sen pääosaa näyttelee Penélope Cruz. == Lähteet == Luokka:Vuoden 2000 yhdysvaltalaiset elokuvat Luokka:Yhdysvaltalaiset romanttiset komediat
Russian Government Cup 1996

Russian Government Cup 1996 oli kolmas Venäjällä järjestetty jääpalloturnaus kyseisellä nimellä. Se pelattiin Arkangelissa 31. tammikuuta - 4. helmikuuta 1996. == Alkusarjan taulukko == Joukkue O V T H Maalit Pts Venäjä 4 3 1 0 18–7 7 Ruotsi 4 2 2 0 11–9 6 Suomi 4 2 0 2 14–15 4 Venäjä 2 4 1 1 2 10–11 3 Norja 4 0 0 4 4–15 0 == Välierät == Tulos Venäjä 10–4 (3–1) Venäjä 2 Ruotsi 6–4 (2–2) == Ottelu 3. sijasta == Tulos Venäjä 2 6–1 (5–1) == Loppuottelu == Tulos Venäjä 4–5 (4–2,0–2,0–1) ==Lähteet== * Norjan jääpallomaaottelut 1927-1999 * Ruotsi-Venäjä / Ruotsi-Kazakstan ym. jääpallomaaottelut * Ruotsi-Suomi jääpallomaaottelut * Russian Government Cup taulukot (ru) Luokka:Vuoden 1996 jääpallo Luokka:Arkangeli
Päivien kimallus (vuoden 2000 elokuva)

Päivien kimallus () on vuonna 2000 ensi-iltansa saanut vietnamilaisen Trần Anh Hùngin käsikirjoittama ja ohjaama elokuva. Elokuvaa pidetään ohjaajan niin sanotun Vietnam-trilogian päätösosana; trilogian aiemmat osat ovat Vihreän papaijan tuoksu (Mùi đu đủ xanh, 1992) ja Cyclo (Xích lô, 1994). == Juoni == Elokuva keskittyy kolmeen nyky-Hanoissa asuvaan sisareen. Sương on vanhin, Khanh keskimmäinen ja Liên kuopus. Elokuva seuraa heitä kuukauden ajan, alkaen heidän äitinsä kuoleman vuosipäivästä ja päättyen heidän isänsä syntymäpäivään. == Lähteet == Luokka:Vietnamilaiset elokuvat Luokka:Ranskalaiset draamaelokuvat Luokka:Vuoden 2000 ranskalaiset elokuvat
Päivien kimallus

Päivien kimallus voi tarkoittaa seuraavia: *Päivien kimallus, Han Suyinin kirjoittama romaani vuodelta 1952 (suomennos 1954) *Päivien kimallus (Love Is a Many-Splendored Thing), yhdysvaltalainen elokuva Han Suyinin romaanin pohjalta vuodelta 1955 *Päivien kimallus (Mua he chieu thang dung), vietnamilaisen Trần Anh Hùngin käsikirjoittama ja ohjaama elokuva vuodelta 2000
Västeråsin valtiopäivät 1544

Västeråsin valtiopäivät olivat vuonna 1544 Västeråsin linnassa pidetyt valtiopäivät, jossa muun muassa hyväksyttiin Ruotsin kuninkaan Kustaa Vaasan ehdotus siirtymisestä vaalikuninkuudesta perintökuninkuuteen. ==Katso myös== * Västeråsin valtiopäivät == Lähteet == Luokka:Ruotsin säätyvaltiopäivät Luokka:Västeråsin historia Luokka:1544
Hietakyyhkyt (suku)

Hietakyyhkyt (Pterocles) on hietakyyhkyjen heimoon kuuluva lintusuku. Sukuun kuuluu 14 lajia. ==Lajit== *Jouhihietakyyhky Pterocles alchata *Namibianhietakyyhky Pterocles namaqua *Savannihietakyyhky Pterocles exustus *Täplähietakyyhky Pterocles senegallus *Hietakyyhky Pterocles orientalis *Afrikanhietakyyhky Pterocles gutturalis *Kruunuhietakyyhky Pterocles coronatus *Naamiohietakyyhky Pterocles decoratus *Madagaskarinhietakyyhky Pterocles personatus *Pitsihietakyyhky Pterocles lichtensteinii *Intianhietakyyhky Pterocles indicus *Sahelinhietakyyhky Pterocles quadricinctus *Kirjohietakyyhky Pterocles bicinctus *Helmihietakyyhky Pterocles burchelli ==Lähteet== Luokka:Hietakyyhkylinnut
Rasvasimput

Rasvasimput (Comephoridae) on simppukaloihin kuuluva heimo. Heimon lajeja tavataan syvistä vesistä Baikal-järvestä Siperiasta. ==Lajit ja anatomia== Rasvasimppujen heimoon kuuluu 1 suku ja 2 lajia. Lajit ovat rasvasimppu (Comephorus baikalensis) ja pikkurasvasimppu (C. dybowskii). Ne ovat pitkänomaisia kaloja ja heimon lajit kasvavat korkeintaan noin 20 cm pitkiksi. Tyypillisiä piirteitä ovat suomuton ja läpikuultava ruumis, vatsaevien puuttuminen, hyvin pitkät rintaevät ja pitkät selkä- ja peräevät. Ruumiin rasvapitoisuus on hyvin korkea. ==Levinneisyys ja elintavat== Rasvasimppulajeja tavataan Baikalista syvistä vesistä, tyypillisesti noin 1 000 metrin syvyydestä. Heimon kalojen ravinto koostuu äyriäisistä, erityisesti katkoista. Lisääntymisaika on kesäkuukausina ja rasvasimppulajit synnyttävät eläviä poikasia. ==Lähteet== Luokka:Simppukalat
Ruusujenkatu

Ruusujenkatu, Ruusujen katu tai tv-esityksessä Rosenstrassen naiset (Rosenstraße) on vuonna 2003 ensi-iltansa saanut saksalaisen Margarethe von Trottan ohjaama elokuva. Nykyaikaan sijoittuvan kehyskertomuksen sisällä elokuva kertoo toisen maailmansodan tositapahtumiin löyhästi perustuvan tarinan vuodesta 1943, kun arjalaisten naisten juutalaiset puolisot kerättiin Gestapon päämajaan Berliinin Rosenstraßelle, ja naiset osoittivat rauhanomaisesti mieltään rakennuksen ulkopuolella. == Lähteet == == Aiheesta muualla == * Juutalaisrintamalta ei mitään uutta, arvio elokuvasta Film-O- Holic-sivustolla. Luokka:Margarethe von Trottan ohjaamat elokuvat Luokka:Vuoden 2003 elokuvat Luokka:Alankomaalaiset elokuvat Luokka:Draamaelokuvat
Tulitaviokuurna

Tulitaviokuurna (Haematospiza sipahi) on peippojen heimoon kuuluva varpuslintu. ==Levinneisyys== Tulitaviokuurnia elää Aasiassa. Lajia tavataan Bhutanissa, Kiinassa, Laosissa, Myanmarissa, Nepalissa, Thaimaassa ja Vietnamissa. Laji on luokiteltu elinvoimaiseksi, mutta sen kokonaispopulaatiota ei ole arvioitu. ==Lähteet== Luokka:Peipot
Hyökkäys Aruballe

Hyökkäys Aruballe oli akselivaltojen toisessa maailmansodassa suorittama hyökkäys Aruballe osana operaatio Neulandia. Hyökkäyksen tarkoituksena oli häiritä saaren öljyntuotantoa ja upottaa alueen öljytankkerit. Hyökkäys alkoi 16. helmikuuta 1942, kun Saksan laivaston sukellusvene U-156 saapui noin kello kahdeksan saaren edustalle ja torpedoi San Nicholaksen redillä olleet öljytankkerit SS Oranjestadin ja SS Pedernalesin. Oranjestadiin osui yksi G7e-torpedo, joka sytytti aluksen palamaan. Alus upposi tuntia myöhemmin vieden mukanaan viisitoista miehistön jäsentä. Aluksen kapteeni ja yhdeksän miehistön jäsentä pelastuivat satama-alukseen.uboat.net - Oranjestad Pedernalesiin osui keskilaivaan yksi G7e-torpedo, joka sytytti sen tuleen. Alus ei kuitenkaan uponnut, vaan seuraavana päivänä hinaajat työnsivät aluksen matalikolle, mistä se siirrettiin myöhemmin telakalle korjattavaksi.uboat.net - Pedernales Sukellusvene jatkoi matkaansa Oranjestadiin, jossa se torpedoi kolmannella yrityksellä kello 09.43 tankkeri SS Arkansasin Eagle-laiturissa. Alus vaurioitui pahoin, mutta se kunnostettiin myöhemmin Galvestonissa Texasissa.uboat.net - Arkansas Sukellusveneen yrittäessä ampua 105 mm kansitykillään saaren satamassa sijaitsevia öljytankkeja, tykki räjähti miehistön unohdettua poistaa veden putkeen pääsyn estävän tulpan. Tykin putkiräjähdyksessä tykkimies Heinrich Büssinger sai kuolettavat vammat ja tykkiupseerina toiminut aliupseeri Dietrich von dem Borne menetti oikean jalkansa.uboat.net - U156 37 mm tykillä ammutut laukaukset vahingoittivat öljytankkeja. Myöhemmin sukellusvene kuljetti miehistön haavoittuneet jäsenet Martiniquelle, jossa toinen miehistä kuoli saamiinsa vammoihin. Samanaikaisesti kuusi muuta sukellusvenettä U-502, U-67, U-129 ja U-161 ja kaksi Italian laivaston sukellusvenettä partioivat Venezuelanlahdella. U-502 upotti samana päivänä tankkerit SS Tia Juanan ja San Nicolasin ja venezuelalaisen höyrylaiva SS Monagasin. U-67 vahingoitti hollantilaista tankkeria Rafaelaa Curaçaon lähellä. Neljä muuta sukellusvenettä eivät vahingoittaneet liittoutuneiden aluksia. Pedernalesin, Arkansasin ja Rafaelan saamat vauriot korjattiin ja ne jatkoivat öljykuljetuksia. Hyökkäyksen jälkeen Aruban puolustusta vahvistettiin eikä saarelle hyökätty toistamiseen sodan aikana. == Lähteet == == Aiheesta muualla == *Kurowski, Franz. Knight's Cross Holders of the U-Boat Service, Schiffer Publishing Ltd, (1995) ISBN 0-88740-748-X. *Shells at Aruba, Time Magazine, February 23, 1942, http://www.time.com/time/magazine/article/0,9171,884455,00.html , retrieved 7/11/2010 *Pedernales, The Phoenix of Aruba *Woodman, Richard. The Real Cruel Sea; The Merchant Navy in the Battle of the Atlantic, 1939–1943 (2004) ISBN 0-7195-6403-4 Luokka:Toisen maailmansodan meritaistelut Luokka:Saksan taistelut Luokka:Italian taistelut Luokka:Yhdysvaltain taistelut Luokka:Alankomaiden taistelut Luokka:Karibian historia Luokka:Aruba Luokka:Yhdysvallat toisessa maailmansodassa Luokka:Saksan sotahistoria 1939–1945 Luokka:Italia toisessa maailmansodassa
Curaçaon pommitukset

Curaçaon pommitukset oli toisessa maailmansodassa 19. huhtikuuta 1942 tapahtunut epäonnistunut sotilasoperaatio, jossa saksalainen sukellusvene U-130 yritti pommittaa Curaçaon pääkaupungin Willemstadin lähistöllä sijaitsevaa öljynjalostamoa. Sukellusvene ampui kansitykeillään viisi laukausta polttoainetankkeja kohti, mutta yksikään ei osunut kohteeseensa. Iskut herättivät hollantilaisten huomion, jotka alkoivat tulittaa rannikkotykeillään sukellusvenettä, joka joutui vetäytymään ampumisen seurauksena. Iskusta ei seurannut kuolonuhreja eikä vahinkoa saaren öljynjalostamoille. Myöhemmin elokuussa 1942 saksalaiset upottivat öljytankkerin saaren lähistöllä. == Lähteet == ==Aiheesta muualla== *Kurowski, Franz. Knight's Cross Holders of the U-Boat Service, Schiffer Publishing Ltd, (1995) ISBN 0-88740-748-X. *Woodman, Richard. The Real Cruel Sea; The Merchant Navy in the Battle of the Atlantic, 1939–1943 (2004) ISBN 0-7195-6403-4 Luokka:Toisen maailmansodan meritaistelut Luokka:Saksan taistelut Luokka:Alankomaiden taistelut Luokka:Karibian historia Luokka:Curaçao Luokka:Kriegsmarine
Äiti ja liian monta isää

Äiti ja liian monta isää (Mon père, ma mère, mes frères et mes sœurs…) on vuonna 1999 ensi-iltansa saanut Charlotte de Turckheimin ohjaama ranskalais- espanjalainen komediaelokuva. == Juoni == Nuorella yksinhuoltajaäidillä Annella on kaksi poikaa ja yksi tytär joilla kaikilla on eri isä. Kellään isistä ei lisäksi ole aavistustakaan että heillä on lapsi Annen kanssa. Annen äiti keksii juonen, jolla saa kaikki osapuolet matkustamaan yhtä aikaa lomalle Meksikoon, jotta lapset saisivat tavata kukin oman isänsä. == Lähteet == Luokka:Vuoden 1999 ranskalaiset elokuvat Luokka:Ranskalaiset komediaelokuvat Luokka:Vuoden 1999 espanjalaiset elokuvat
CSG

CSG tarkoittaa: * CSG International, yhdysvaltalainen ohjelmistoyritys * MOS Technology (myöhemmin Commodore Semiconductor Group, CSG-lyhennettä käytetään piirien nimissä) * Kiinan eteläinen sähköverkko (China Southern Power Grid) * Guayanan avaruuskeskus (Centre Spatial Guyanais) * Constructive solid geometry, 3D-grafiikan ja 3d-mallinnuksen tekniikka, jossa kappaleita muodostetaan peruskappaleista liittämällä tai leikkaamalla * lentotukialuksen saattajineen muodostama taisteluryhmä (Carrier Strike Group) * jääkiekkojoukkue (ranskaksi: club des sports sur glace) * kristillinen urheiluseura (saksaksi Christliche Sportgemeinschaft)
Laulusirkut

Laulusirkut (Melospiza) on sirkkulien heimoon kuuluva varpuslintusuku. Siihen kuuluu kolme lajia. ==Lajit== *Laulusirkku Melospiza melodia *Rämesirkku Melospiza lincolnii *Kaislasirkku Melospiza georgiana ==Lähteet== Luokka:Sirkkulit
Romance & Cigarettes

Romance & Cigarettes, televisioesityksessä Rakkautta ja tupakkaa, on vuonna 2005 ensi-iltansa saanut, näyttelijänä paremmin tunnetun John Turturron käsikirjoittama ja ohjaama musikaalinen romanttinen komediaelokuva. Sen ensemble-tyyppiseen, tasavahvoja rooleja tekevään näyttelijäkuntaan kuuluvat muun muassa James Gandolfini, Susan Sarandon, Kate Winslet, Steve Buscemi, Bobby Cannavale, Mandy Moore, Mary-Louise Parker, Aida Turturro, Christopher Walken, Barbara Sukowa, Elaine Stritch, Eddie Izzard ja Amy Sedaris. Elokuvan tuottajiin kuuluivat ohjaajaveljekset Joel ja Ethan Coen. == Juoni == Terästehtaan työntekijä Nick Murder (James Gandolfini) on ollut vuosia naimisissa ompelija Kittyn (Susan Sarandon) kanssa, ja heillä on kolme tytärtä. Vaikka rakastaakin vaimoaan, Nick ihastuu seksikkääseen alusvaatemyyjään Tulaan (Kate Winslet) ja aloittaa tulisen suhteen tämän kanssa. Kun Kitty pääsee selville miehensä uskottomuudesta, hän heittää Nickin ulos yhteisestä kodista. Tarinan kuluessa monet henkilöhahmot puhkeavat puhumaan tunteistaan alkamalla esittää suosikkisävelmiään ”playbackina” eli liikuttaen huuliaan alkuperäislevytysten tahdissa. == Soundtrack == # ”Delilah” – Tom Jones # ”A Man Without Love” – Engelbert Humperdinck # ”Piece of My Heart” – Dusty Springfield # ”Answer Me, My Love” – Gene Ammons # ”Red- Headed Woman” – Bruce Springsteen # ”Do You Love Me Like You Kiss Me?” – Connie Francis # ”Hot Pants” – Bobby Cannavale # ”Quando m’innamoro” – Anna Identici # ”Little Water Song” – Ute Lemper # ”Prisoner of Love” – Cyndi Lauper # ”Trouble” – Elvis Presley # ”El cuarto de Tula” – Buena Vista Social Club # ”Piece of My Heart” – Erma Franklin # ”I Want Candy” – Mandy Moore, Aida Turturro ja Mary-Louise Parker # ”It’s a Man’s Man’s Man’s World” – James Brown # ”It Must Be Him” – Vikki Carr # ”The Girl That I Marry” – James Gandolfini ja Susan Sarandon # ”Ten Commandments of Love” – Harvey & The Moonglows # ”I Wonder Who’s Kissing Her Now” – Aida Turturro # ”Banks of the Ohio” – David Patrick Kelly ja Katherine Borowitz # ”Piece of My Heart” – Erma Franklin # ”When the Saviour Reached Down for Me” – The R&C; Choir == Lähteet == Luokka:Vuoden 2005 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset elokuvamusikaalit
Isopurppuramedestäjä

Isopurppuramedestäjä (Cinnyris osea) on medestäjien heimoon kuuluva varpuslintu. ==Tuntomerkit== Isopurppuramedestäjä on 11–12 cm pitkä. Sillä on musta nokka, joka on ohut, terävä ja alaspäin kaareva. Koiras on pesimäpuvussa joulukuusta heinäkuuhun kokomusta, mutta läheltä erottuu vaaleansinistä ja violetinmetallia hohtoa. Naaraan yläpuoli on harmaanruskea. Alapuoli on harmaanvalkoinen ja siinä erottuu heikkoa kellanvihreää sävyä. Siivet ovat selkää tummemmat. Koiras muistuttaa pesimäaikojen ulkopuolella naarasta, mutta joskus sillä voi olla yksittäisiä mustia höyheniä. Isopurppuramedestäjän kutsuääniä ovat viheltävä ”viju”, nouseva, iloinen ”tvyit” sekä maiskuttava ”tsyt-tsyt-tsyt...”. Laulu on rätisevä trilli, jota edeltää muutama vihellys. Se kuulostaa kaukaa hieman mustaleppälinnun laululta. ==Elinympäristö== Isopurppuramedestäjä pesii akaasiaa kasvavilla, kuivilla alueilla ja puistoissa, puutarhoissa sekä muissa paikoissa, joissa kasvaa kukkivia kasveja. Laji on paikkalintu tai lyhyiden matkojen vaeltaja. ==Ravinto== Isopurppuramedestäjä käyttää ravinnokseen mettä ja hyönteisiä. ==Lähteet== Luokka:Medestäjät
Hengen hinta

Hengen hinta (Winterschläfer) on vuonna 1997 ensi-iltansa saanut Tom Tykwerin ohjaama saksalainen elokuva. Sen on käsikirjoittanut Anne-Françoise Pyszora romaaninsa Expense of Spirit pohjalta. == Lähteet == == Aiheesta muualla == * Luokka:Saksalaiset draamaelokuvat Luokka:Vuoden 1997 saksalaiset elokuvat
M/S Sirena Seaways

M/S Sirena Seaways on DFDS Seawaysin omistama matkustaja-autolautta. Aiemmin reitillä Harwich–Esbjergfaktaomfartyg.se liikennöinyt alus liikennöi väliaikaisesti reitillä Paldiski–KapellskärDFDS Seaways freight ferry shipping route Paldiski - Kapellskär. DFDS Seaways on kuitenkin tehnyt sopimuksen aluksen vuokraamisesta Brittany Ferriesin kanssa, ja alus aloittaa liikenteen reiteillä Portsmouth–Le Havre ja Portsmouth–Bilbao toukokuussa 2015Brittany Ferries:Charter of an additional ship. == Rakentaminen == Alus tilattiin 31. maaliskuuta 1999 Stocznia Szczecinska im. A. Warskiegolta Stettinista Puolasta. Sen köli laskettiin 8. tammikuuta 2001 telakkanumerolla 59112 ja alus laskettiin vesille 21. huhtikuuta nimellä Golfo Dei Delfini. Työt aluksella keskeytyivät maaliskuussa 2002. Tilaaja ei suostunut lunastamaan alusta, joten Pekao SA takavarikoi aluksen velkojen takauksena. Telakka ajautui konkurssiin 29. heinäkuuta, mutta alus oli myyty 17. heinäkuuta Kööpenhaminaan rekisteröidylle DFDS Tor Line A/S:lle, joka lunasti aluksen 3. marraskuuta. Alus aloitti seuraavana päivänä koeajot, jotka kestivät aina kuudenteen päivään. Se kastettiin 27. marraskuuta Dana Sirenaksi ja seuraavana päivänä se saapui Rönnen satamaan. Se saapui 29. marraskuuta Remontowa Shiprepair Yardille Gdanskiin, jossa se muutettiin uuteen tehtävään. == Liikennöinti == Alus saapui 11. kesäkuuta 2003 uuteen kotisatamaansa Esbjergiin ja se aloitti 17. kesäkuuta liikennöinnin Esbjergistä Harwichiin. Alus kastettiin 11. maaliskuuta 2013 Sirena Seawaysiksi. Alus kolaroi 22. kesäkuuta laituriin Harwichissa ja se poistettiin liikenteestä vaurioiden tutkimisen ajaksi. Alus lähti 24. kesäkuuta Harwichista Bremerhaveniin, jonne se saapui seuraavana päivänä. Aluksen korjaukset telakalla valmistuivat ja se palasi liikenteeseen 5. heinäkuuta. Alus lopetti liikennöinnin Esbjerg–Harwich-reitillä 29. syyskuuta 2014 DFDS:n lakkautettua reitin kiristyvistä rikkipäästömääräyksistä aiheutuvien lisäkustannusten vuoksiNew sulphur rules cause closure of the Harwich-Esbjerg ferry route. 6. lokakuuta 2014 alkaen alus on liikennöinyt Viron ja Ruotsin välillä Paldisk–Kapellskär- reitillä, mutta alkuvuodesta 2015 ilmoitettiin, että se vuokrataan Brittany Ferries -yhtiön liikenteeseen reiteille Portmouth–Le Havre ja Portsmouth–Bilbao. Liikenne uudella reitillä alkaa toukokuussa 2015. == Hytit ja palvelut == Sirena Seawaysin ravintolatarjonta koostuu itsepalveluravintolasta (7 Seas), à la carte -ravintolasta (Blue Riband), pihviravintolasta (Explorer's Steakhouse) sekä kahvilasta (Café Lighthouse)DFDSDFDS. Laivalla on kaksi baaria, Columbus Lounge ja Sky Bar, joissa on myös ohjelmaaDFDS. Lisäksi laivalla on leikkihuone, verovapaa myymälä ja elokuvateatteriDFDSDFDS. DFDS Seawaysin liikenteessä hyttiluokkia ovat Commodore de Luxe, Sirena ja Seaways (ikkunallinen tai ikkunaton).DFDS Commodore de Luxe -hyteissä matkustavien käytössä on erillinen Commodore de Luxe Lounge. == Lähteet == == Aiheesta muualla == *DFDS Luokka:Autolautat Luokka:DFDS Seawaysin alukset
Uskoton

Uskoton (Trolösa) on vuonna 2000 ensi-iltansa saanut Liv Ullmannin ohjaama elokuva. Sen käsikirjoituksen teki Ingmar Bergman, joka pohjasi tarinan löyhästi omiin uskottomuuskokemuksiinsa. Elokuvan tyyli on hyvin älyllinen, abstrakti ja moniselitteinen. == Juoni == Ikääntyvä ohjaaja nimeltä Bergman kuvittelee mielessään henkilöhahmon nimeltä Marianne. Usean päivän kuluessa ohjaaja haastattelee tätä syrjäisellä Fårön saarella sijaitsevassa asuinpaikassaan. Marianne on ollut onnellisesti naimisissa kapellimestari Markuksen kanssa, ja heillä on nuori tytär Isabelle. Marianne rakastuu yhtäkkiä heidän parhaaseen yhteiseen ystäväänsä Davidiin. Marianne ja David kokevät pitkän syrjähypyn Pariisissa ja joutuvat sitten kohtaamaan tekonsa seuraukset. == Rooleissa == == Lähteet == == Aiheesta muualla == * Itku pitkästä ilosta, arvio elokuvasta Film-O-Holic-sivustolla Luokka:Ruotsalaiset draamaelokuvat Luokka:Vuoden 2000 ruotsalaiset elokuvat Luokka:Liv Ullmannin ohjaamat elokuvat
C.R.A.Z.Y.

C.R.A.Z.Y. on vuonna 2005 ensi-iltansa saanut, kanadanranskalaisen Jean-Marc Valléen ohjaama elokuva. == Juoni == Zac syntyy joulupäivänä 1960 veljeskatraan kuopukseksi. Zacissa ilmenee varttumisen myötä piirteitä, jotka eivät miellytä isää, kuten homoseksuaalisuus. Zac kuitenkin kätkee taipumuksensa niin perheeltään kuin melkein itseltäänkin. Seuraa identiteettikriisi ja konflikteja erityisesti isän kanssa. == Lähteet == == Aiheesta muualla == * Rikkinäinen levy, arvio elokuvasta Film-O-Holic- sivustolla Luokka:Vuoden 2005 kanadalaiset elokuvat Luokka:Jean-Marc Valléen ohjaamat elokuvat Luokka:Draamakomediaelokuvat
Crazy

Crazy voi tarkoittaa ainakin seuraavia: * C.R.A.Z.Y., Jean-Marc Valléen ohjaama elokuva vuodelta 2005 * Crazy, kitaristi Hank Garlandista kertova elämäkertaelokuva vuodelta 2007 * ”Crazy”, Sealin kappale vuodelta 1991 * ”Crazy”, Aerosmithin kappale vuodelta 1994 * ”Crazy”, Gnarls Barkleyn kappale vuodelta 2006 * ”Crazy”, Franka Batelićin kappale vuodelta 2018, Kroatian edustaja Eurovision laulukilpailussa 2018.
Himalajanloistoharakka

Himalajanloistoharakka (Urocissa flavirostris) on varisten heimoon kuuluva varpuslintu. ==Levinneisyys== Himalajanloistoharakoita elää pääasiassa Himalajan alueella. Lisäksi lajia tavataan Myanmarissa ja Vietnamissa. Lajin kokonaispopulaatiota ei ole arvioitu, mutta lajin on raportoitu olevan melko yleinen tai paikallisesti yleinen. Laji on luokiteltu elinvoimaiseksi. ==Lähteet== Luokka:Varikset
Born to Break Your Heart

Born to Break Your Heart on suomalaisen Reckless Love -yhtyeen kappale, joka julkaistiin alun perin Animal Attraction -albumilla vuonna 2011. Singlenä kappale julkaistiin kuitenkin vasta seuraavana vuonna Born to Break Your Heart -minialbumin myötä, jolle Tim Palmer miksasi kappaleesta uuden version. Single ehti olla YleX:n Himotuimmat-äänestyksessä kymmenen viikkoa eikä noussut kertaakaan listan 20 parhaan joukkoon. Yhtyeen laulaja Olli Herman ei edes tiennyt kappaleen olevan äänestyksessä, ja kun hän jakoi äänestyssivun Facebookissa, kappale nousi välittömästi listan kärkeen. Tämän jälkeen single oli listan kärjessä neljä viikkoa. Kappaleen musiikkivideo on kooste yhtyeen keikoista ja ”behind the scenes” -toiminnasta. == Esittäjät == *Olli Herman – laulu *Pepe – sähkökitara *Jalle Verne – bassokitara *Hessu Maxx – rummut == Lähteet == Luokka:Vuoden 2012 kappaleet Luokka:Reckless Loven kappaleet
Oulunsalon suuralue

Oulunsalon suuralue on Oulun kaupungin suuralue. Se muodostettiin 1. tammikuuta 2013, kun Oulunsalon kunta lakkautettiin ja liitettiin osaksi Oulun kaupunkia. Suuralueen muodostaa lakkautettu Oulunsalon kunta pois lukien kuntaan kuuluneet eksklaavit. Suuralueella asuu noin 10 023 ihmistä. Suuralue rajoittuu pohjoisessa Kempeleenlahteen ja etelässä Liminganlahteen. Suuralueella on maarajaa Kempeleen ja Limingan kuntien kanssa. ==Kaupunginosat Oulunsalon suuralueella== * Kylänpuoli * Oulunsalo * Salonpää ==Lähteet== ==Aiheesta muualla== Luokka:Oulun suuralueet
Ruskoloistoharakka

Ruskoloistoharakka (Urocissa whiteheadi) on varisten heimoon kuuluva varpuslintu. Sen tieteellinen nimi on annettu brittiläisen tutkimusmatkailijan John Whiteheadin muistoksi. Laji luokitellaan joskus omaan Cissopica-sukuunsa. ==Tuntomerkit== Ruskoloistoharakka on väriltään mustavalkoinen ja siltä puuttuu sininen väri toisin kuin muilta loistoharakoiden suvun lajeilta. ==Levinneisyys== Ruskoloistoharakoita tavataan vain Kiinasta Hainanin saarelta. BirdLife International nosti vuonna 2016 yleisemmän xanthomelana- alalajin omaksi lajikseen Urocissa xanthomelana. Ruskoloistoharakka luokiteltiin erittäin uhanalaiseksi, koska se elää niin pienellä alueella ja sen yksilömäärät ovat selvässä laskussa. ==Lähteet== Luokka:Varikset Luokka:Uhanalaiset linnut
Stone Sour (albumi)

Stone Sour on yhdysvaltalaisen metalliyhtyeen Stone Sourin debyyttialbumi. Albumi julkaistiin 27. elokuuta 2002 levy-yhtiö Roadrunner Records kautta ja tuottajana toimi Tom Tatman. Albumin kirjoittaminen alkoi vuonna 2000, kun laulaja Corey Taylor ja kitaristi Jim Root olivat edelleen aktiivisesti mukana myös heidän toisessa yhtyeessään: Slipknotissa. Albumin nauhoittaminen aloitettiin Slipknotin jäädessä tauolle Iowa -albumin kiertueelta. Albumin julkaisun jälkeen Stone Sour lähti kiertueelle, joka sisälsi keikkoja muun muassa Yhdysvalloissa ja Euroopassa. Albumi sai yleisesti myönteisiä arvioita. Se sai kiitosta Taylorin laulusta, joka oli erilaista kuin Slipknotin alkuaikoina. Albumi on myynyt kultaa Yhdysvalloissa ja albumin kolmesta singelstä kaksi singleä sai Grammy-ehdokkuuden parhaasta metalliesityksestä peräkkäisinä vuosina. ==Kappaleet== == Kokoonpano == * Corey Taylor - laulu, soolokitara kappaleessa "Bother", piano kappaleessa "Tumult" * James Root - akustinen kitara, rytmikitara * Josh Rand - rytmi ja soolokitara * Shawn Economaki - basso * Joel Ekman - rummut == Arvostelut == * Imperiumi: 8/10Stone Sour – Stone Sour Viitattu 5.1.2023. * Soundi: Stone Sour: Stone Sour Viitattu 5.1.2023. == Lähteet == Luokka:Vuoden 2002 esikoisalbumit Luokka:Stone Sourin albumit
Gaeseongin teollisuusalue

Gaeseongin teollisuusalue (, hanja 開城工業地區, McCune–Reischauer Kaesŏng kongŏpchigu) oli erityishallinnollinen 65 neliökilometrin suuruinen teollisuusalue Pohjois-Koreassa. Se sijaitsi noin 10 kilometriä Koreoiden väliseltä demilitarisoidulta rajavyöhykkeeltä pohjoiseen. Yhteisteollisuusalue avattiin vuonna 2004. Etelä-Korea sulki yhteistoiminta-alueen vuonna 2016 Pohjois-Korean neljännen ydinkokeen vuoksi. Eteläkorealaiset yritykset olivat investoineet teollisuusalueelle noin 660 miljoonaa euroa vuoteen 2012 mennessä. Etelä-Korea vastasi myös alueen puhelin- ja sähköyhteyksistä. Teollisuusalueelle oli suora tie- ja raideyhteys Etelä-Koreasta, ja sinne oli tunnin matka Etelä-Korean pääkaupungista Soulista. Alueella toimi yli 120 eteläkorealaista yritystä. Yritykset olivat pääosin tekstiiliteollisuutta, mutta mukana oli myös kemianteollisuutta sekä kone-elektroniikan- ja puolijohteiden valmistajia. Yrityksissä työskenteli vuoden 2012 lopulla 53 500 pohjoiskorealaista ja 800 eteläkorealaista, jotka työskentelivät lähinnä työnjohdossa. Molemmat maat hyötyivät alueesta. Eteläkorealaiset yritykset saivat käyttöönsä koulutettua ja edullista pohjoiskorealaista työvoimaa. Pohjoiskorealaiset taas saivat palkkatuloja, keskimäärin 112 euroa kuukaudessa. == Teollisuusalue konflikteissa == Vuonna 2009 Pohjois-Korea sulki rajan ja pääsyn teollisuusalueelle Etelä-Korean ja Yhdysvaltojen sotaharjoitusten takia. Vuonna 2013 Pohjois-Korea esti eteläkorealaisten työntekijöiden pääsyn teollisuusalueelle maiden välien kiristyttyä. Sulku kesti viisi kuukautta; huhtikuusta syyskuuhun. == Lähteet == == Aiheesta muualla == Luokka:Pohjois-Korean maantiede Luokka:Pohjois-Korean historia
The Fourth Dimension (albumi)

The Fourth Dimension on death metal -yhtye Hypocrisyn kolmas albumi, joka julkaistiin vuonna 1994. Albumi on ensimmäinen, jolla laulaa Peter Tägtgren. Musiikki on tyyliltään melodisempaa mitä kahdella aikaisemmalla albumilla, koskettimien ollessa suuressa roolissa ja sanoitukset käsittelevät enimmäkseen paranormaaleja asioita ja sci-fiä. Henkilö albumin kannessa on Mikael Hedlund, Hypocrisyn basisti. == Kappaleet == # # # # # # # # # # # # # == Kokoonpano == * Peter Tägtgren – laulu, kitara, koskettimet * Mikael Hedlund – basso * Lars Szöke – rummut == Lähteet == * == Aiheesta muualla == * * Luokka:Vuoden 1994 albumit Luokka:Hypocrisyn albumit
Kaappi (elokuva)

Kaappi, televisioesityksessä nimellä Ulos kaapista (Le Placard) on vuonna 2000 ensi-iltansa saanut Francis Veberin käsikirjoittama ja ohjaama komediaelokuva. Se kertoo kondomitehtaan talousosastolla työskentelevästä miehestä, joka saa kuulla menettävänsä työpaikkansa. Tuttu psykologi neuvoo, että mies alkaisi väittää olevansa homoseksuaali ja nostavansa potkuista ison metelin, joka romahduttaisi yhtiön kondomimyynnin. Näin mies tekeekin, mutta seuraukset eivät ole aivan sitä mitä luultiin. == Lähteet == == Aiheesta muualla == * Arvio elokuvasta Filmgoer-sivustolla Luokka:Ranskalaiset komediaelokuvat Luokka:Vuoden 2000 ranskalaiset elokuvat
Yhdystie 4652

Yhdystie 4652 on Etelä-Savossa kulkeva yhdystie. Tie alkaa Rantasalmen keskustasta seututie 464:ltä ja kulkee Kerisalon kautta ja päättyy Joroisniemeen valtatie 5:lle Joroisiin. Yhdystie 4652 oli aiemmin seututie 465. Yhdystie 4652 on noin 4 kilometriä lyhyempi reitti Rantasalmelta Joroisiin kuin seututie 464. Yhdystie 4652 ylittää tasoristeyksin kolme kertaa Huutokoski–Parikkala-radan. Tien nopeusrajoitus on pääosin 80 kilometriä tunnissa. ==Reitti ja tieyhteydet== * Rantasalmi (st 464), (yt 15352) * Paltala (yt 15343), (yt 15350) * Keskikylä (yt 4653) * Kolkontaipale (yt 15339) * Pohjoiskylä (yt 15338) * Joroisniemi (vt 5) ==Lähteet== * 4652 Luokka:Rantasalmen liikenne Luokka:Joroisten liikenne
1,000 Hours

1,000 Hours on Green Dayn vuonna 1989 julkaistu EP-levy. Se oli yhtyeen ensimmäinen julkaisu Green Day -nimellä. Seitsemän tuuman vinyylilevy sisältää neljä kappaletta, jotka julkaistiin myöhemmin myös 1,039/Smoothed Out Slappy Hours -kokoelmalla. == Kappaleet == == Kokoonpano == * Billie Joe Armstrong – laulu, kitara * Mike Dirnt – basso, taustalaulu * Al Sobrante – rummut == Aiheesta muualla == * Green Day Discography Luokka:Vuoden 1989 EP:t Luokka:Green Dayn albumit
Srilankanloistoharakka

Srilankanloistoharakka (Urocissa ornata) on varisten heimoon kuuluva varpuslintu. ==Tuntomerkit== Srilankanloistoharakka on 42–47 cm pitkä. Sen höyhenpuku on väriltään sininen ja kastanjanruskea. Sillä on punainen nokka, silmärengas ja jalat. Pää, rinta ja siipisulkien uloimmat osat ovat kastanjanruskeat. Muu vartalo on sininen. Linnulla on pitkät, siniset pyrstösulat, joissa on valkoinen kärki. Nuoret yksilöt ovat himmeämpiä ja niillä on ruskea silmärengas ja harmaata sävyä sinisessä höyhenpeitteessä. Srilankanloistoharakalla on monipuolinen äänivalikoima. Ääniä ovat esimerkiksi kuuluva helinä ”chink-chink”, rahiseva ”krakrakrakrak” ja kuuluva ”vhee-vhee”. ==Levinneisyys== Srilankanloistoharakoita tavataan endeemisenä Sri Lankalla. Lajin populaatioksi arvioidaan 9 500–19 500 aikuista yksilöä. Lajin kanta on pienentynyt ja esiintymät sirpaloituneet 1800-luvun lopulta lähtien ja laji on luokiteltu vaarantuneeksi. ==Elinympäristö== Srilankanloistoharakat elävät koskemattomissa metsissä alle 150 metrin korkeudesta 2 135 metriin asti. ==Lähteet== Luokka:Varikset Luokka:Uhanalaiset linnut
Huijareiden kaupunki

Huijareiden kaupunki (Scam City) on kanadalais-brittiläinen matkailuohjelma, jossa Conor Woodman matkustaa erimaiden suurkaupungeissa piilokameroiden kanssa yrittäen kuvata erilaisia rikollisia. Suomessa ohjelmaa esittää Fox. == Jaksot == Jakso Kohde Ensiesitys Ensiesitys Suomessa 1\. , Praha 3.6.2012 2\. , Rio 10.6.2012 3\. , Marrakech 17.6.2012 4\. , Rooma 24.6.2012 5\. , Barcelona 1.7.2012 6\. , Buenos Aires 8.7.2012 7\. , Istanbul 15.7.2012 8\. , Delhi 22.7.2012 9\. , Las Vegas 29.7.2012 10\. , Bangkok 5.8.2012 == Aiheesta muualla == * Huijareiden kaupunki Foxin sivuilla * Luokka:2010-luvun brittiläiset televisiosarjat Luokka:2010-luvun dokumenttiohjelmat Luokka:Matkailuohjelmat
Oravainen (mitta)

Oravainen eli oravas eli kolmannes on 1500-luvulla käytössä ollut kuivan tavaran astiamitta. Se on ollut 1500-luvulla käytössä Savossa ja Lappeen kihlakunnassa vuoteen 1602. Sen suuruus on 1/3 karpiota tai 1/12 tai 1/10 sen aikaista tynnyriä.Otavan Iso tietosanakirja, Otava 1968, osa 6, palsta 697Uusi tietosanakirja, Tietosanakirja oy 1960–1966. Oravainen, oravas, kolmas, kolmannes on vanha mitta, jota ennen aikaan käytettiin nykyisen Savon maakunnan muodostaneessa Lapveden (=Lapveden emäpitäjä), Suur- ja Pikku-Savon kihlakunnissa. 1500-luvulla oli nimitys kolmas eli kolmannes tavallinen Suur- ja Pikku Savossa, oravainen eli oravas taas Lapveden kihlakunnassa. Tämä mitta oli 1/3 karpiota, josta nimi kolmannes johtuu, ja enimmästä päästä joskus 1/10 silloista tynnyriä. Nimitys oravainen (oravas) johtuu nähtävästi siitä, että viljavero oravamaasta oli tämän mitan suuruinen. Vaikka sen virallinen käyttö lakkasi Kaarle IX:n voutisäännön kautta vuonna 1602, kansan parissa sitä käytettiin edelleen pitkään.Oravainen, Tietosanakirja osa 6, palsta 1584, Tietosanakirja Osakeyhtiö 1913 ==Katso myös== *Orava ==Lähteet== Luokka:Tilavuusyksiköt
Tolin kieli

Toli (tɔli) on Beninissä puhuttava gbe-kieli. Ethnologuen mukaan se on fonin murrejatkumoon kuuluvan gunin kielen murreGun, Ethnologue, mutta H.B. Capo (1988) laskee sen kuuluvan hänen hahmottelemaansa mahdolliseen phla–pherán kieliryhmään. == Lähteet == Luokka:Kwa-kielet Luokka:Beninin kielet